**Rodrigo "Rody" Roa Duterte** (prezývaný **Digong**) (\* 28. marec 1945 Maasin, Filipíny) je filipínsky právnik a politik, ktorý bol 9. mája 2016 zvolený 16. prezidentom Filipín, do úradu nastúpil 30. júna 2016, kde nahradil Benigno Aquino III.

Život
-----

Pred nástupom do úradu prezidenta bol 22 rokov starostom mesta Davao na ostrove Mindanao. Zastupuje politickú stranu prezývanú skrátene PDP-Laban (celým menom *Partido Demokratika Pilipino-lakás ng Bayan*, tj. *Filipínska demokratická strana-Ľudová moc*).

V júli 2016 prezidentovi Dutertovi dôverovalo 91% opýtaných Filipíncov, čo z neho robilo najpopulárnejšieho filipínskeho politika.

V októbri 2021 Rodrigo Duterte oznámil, že v roku 2022 nekandiduje na podpredsedníctvo a odíde z politického života.

Kontroverzie
------------

Je známy ako rečník bez škrupulí, ktorý sa často uchyľuje k nevyberaným a kontroverzným výrokom na rôzne témy. Sám seba prezentuje ako nekompromisného bojovníka proti kriminalite, najmä drogám, a tiež proti korupcii. V tej súvislosti vyhlásil, že ako prezident bude chcieť telami zločincov nakŕmiť ryby v manilskej zátoke alebo že by rád vyhladil tri milióny narkomanov v krajine. V tejto súvislosti sa potom prirovnal k Adolfovi Hitlerovi, za čo sa neskôr ospravedlnil.

### Protidrogová vojna

Od jeho nástupu do funkcie v júni 2016 do októbra 2016 bolo pri protidrogovej vojne zabitých vyše 3500 drogových dílerov, pašerákov a užívateľov. K novembru 2016 to už bolo 5800 ľudí, z toho podľa denníka The New York Times najmenej 2 tisíc obetí má na svedomí polícia, zvyšok miestni ľudia. Duterte do funkcie policajného prezidenta vymenoval jeden deň po svojom nástupe do úradu svojho tridsaťročného kamaráta *Ronalda dela Rosu* prezývaného "*Skala*." Ten riadi zásahy polície a vykonáva vôľu prezidenta. Rovnako ako prezident sa teší značnej popularite, pritom predpokladá ešte 20 až 30 tisíc obetí. Obete sa povaľujú všade po meste, majú hlavy omotané páskou a pri sebe výstražné protidealerovské a protinarkomanské kartónové cedule.

Ďalších 36 tisíc ľudí bolo zadržaných počas protidrogovej akcie "Projekt Tokhang", kedy ľudia zo susedstva vytipovávajú podozrivých z narkománie a dílerstvo. Domy potom obchádzajú úradníci a samozvaná maskovaná domobrana a vynucujú si súhlas s tým, že prestanú užívať drogy. Kvôli tomu, že sa potom stanú títo ľudia často ich obeťami, je vytipovávanie prezývané "vražedný zoznam". Najmladšou obeťou je päťročná vnučka dedka, ktorú trafila jedna z troch guliek určených jemu.

### Ďalšie kontroverzie

Ostro sa vyjadruje aj k zahraničnej situácii. Napríklad povedal, že osobne príde na vodnom skútri na ostrovy, ktoré Čína okupuje v Juhočínskom mori na úkor Filipín, aby tam vztýčil filipínsku vlajku. Neváha však používať ostré výroky ani vo vzťahu k ďalším zahraničným veľmociam. Vyhlásil, že Spojené štáty sa stále neospravedlnili za zverstvá spáchané na Filipíncoch počas filipínsko-americkej vojny v priebehu americkej kolonizácie Filipín na začiatku 20. storočia a tiež obvinil Spojené štáty a Spojené kráľovstvo z destabilizácie Blízkeho východu v dôsledku vojny v Iraku a vojenskej intervencie v Líbyi. Dokonca sa hrubo vyjadril o Pápežovi Františkovi, kvôli ktorého návšteve v Manile došlo k rozsiahlym dopravným zápcham. Sám sa hlási k tomu, že sa v prezidentskej funkcii hodlá správať ako diktátor, aby mohol dosiahnuť potlačenie kriminality a korupcie v štáte.

V októbri 2016, po kritike zo strany Spojených štátov a potom čo označil amerického prezidenta Obamu za *skurvysyna*, oznámil Duterte zmenu zahraničnej politiky a počiatok zbližovanie s Čínou.

Referencie
----------

1. ↑   Duterte becomes PH’s most trusted official. *Philippine Daily Inquirer*, 20. júl 2016. Dostupné online.
2. ↑   *Filipínsky prezident Duterte oznámil odchod z politiky* [online]. TASR, 2.10.2021, [cit. 2021-10-02]. Dostupné online.
3. ↑  KUBALA, Radek. *Filipínci zvolili prezidentem známého hrubiána* [online]. Deník Referendum, 2016-06-30, [cit. 2018-12-28]. Dostupné online.
4. ↑   *Nový filipínský prezident je falešným mesiášem* [online]. 2016-06-30. Dostupné online.
5. ↑   *Filipínský prezident se přirovnal k Hitlerovi, chce vyhladit narkomany* [online]. iDNES.cz, 2016-09-30, [cit. 2018-12-28]. Dostupné online.
6. ↑   *Philippines' Duterte apologizes to Jewish community after Nazi remarks* [online]. Reuters, 2. október 2016. Dostupné online.
7. ↑  "Philippines President Rodrigo Duterte says he 'does not give as \*\*\* about human rights' as 3,500 killed in war on drugs". The Independent. 17. októbra 2016.
8. 1 2  BAROCHOVÁ, Anna. *Boj proti drogám se změnil v jatka, lidé děkují policii za čisté ulice* [online]. iDNES.cz, 2016-12-09, [cit. 2018-12-28]. Dostupné online.
9. 1 2   *10 sorties du président philippin Duterte qui font de Trump un enfant de chœur* [online]. [Cit. 2016-06-30]. Dostupné online. Archivované 2016-04-10 z originálu. (francúzsky)
10. ↑  "Duterte to US forces: Get out of southern Philippines". Al Jazeera. 13. september 2016.
11. ↑  "Philippine president accuses U.S. of" importing "terrorism to Middle East". Xinhua News Agency. 9. júl 2016.
12. ↑   *25 Things You Didn't Know About Rodrigo Duterte* [online]. [Cit. 2018-12-28]. Dostupné online. (anglicky)
13. ↑  "Filipínsky prezident označil Obamu za sk \* syna. Ten plánovanú schôdzku zrušil". Novinky. 6. september 2016.
14. ↑  "Američania prehrali. Filipínsky prezident vyhlásil obrat k Číne". Novinky. 20. október 2016.

Iné projekty
------------

Commons
* Spolupracuj na Commons Commons ponúka multimediálne súbory na tému **Rodrigo Duterte**

Zdroj
-----

*Tento článok je čiastočný alebo úplný preklad článku Rodrigo Duterte na českej Wikipédii.*

Autoritné údaje: * GND: 1111898847
* LCCN: n2017226501
* VIAF: 105146937702613830629
* WorldCat: lccn-n2017226501